ҚалББ \_\_\_\_\_\_\_\_\_\_№\_\_\_

 бұйрығына

№ 1 қосымша

**«Жаңа мектеп» қалалық жобалар конкурсының**

**ережесі**

1. **Жалпы ережелер**

1.1.Конкурстың ұйымдастырушысы – Қарағанды қаласының білім бөлімі.

1.2. Конкурсқа:

* педагогикалық қызметкерлер;
* білім ұйымдарының басшылары;
* оқушылар;
* ата-аналар қауымдастығының өкілдері қатыса алады.

1.3. Конкурсқа қатысу ерікті болып табылады.

1.4. Қарауға жеке және топтық жұмыстар қабылданады.

1. **Конкурстың мақсаты мен міндеттері**

**2.1. Конкурстың мақсаты –**  қаладағы білім беру мәселелерін шешуге қоғамның қатысуын демеу және дамыту.

**2.2. Конкурстың міндеттері:**

- идеясы білім сапасын арттыру міндеттерін шешуге мүмкіндік беретін шығармашылық ойшыл педагогикалық қызметкерлерді анықтау және қолдау;

- білім беру проблемасын шешу үшін ынтымақтастықты дамыту;

- қаланың білім беру жүйесін басқару жөніндегі қызметте білім беруді дамыту саласындағы жаңашыл идеяларды қолдану.

1. **Конкурсты өткізу тәртібі және мерзімдері**

3.1. Конкурсқа қатысушылар әзірлеген және конкурстың мақсаты мен міндеттеріне сай келетін жазбаша түрдегі жобалар ұсынылады.

3.2. Конкурсқа келесі бағыттар бойынша жобалар қабылданады:

* Білім беру қызметінің жаңашыл мазмұны және әдістері;
* Бейіналды дайындықты және бейінді оқытуды ұйымдастыру;
* Білім мекемелерін басқарудың жаңашыл түрлерін дамыту ;
* Отбасымен әрекеттестіктің жаңа формаларын іске асыру;
* Ақпараттық ортаны дамыту үшін жағдай қалыптастыру, оқушылардың ақпараттық ресурстарды қолдануын ынталандыру;
* Жалпы және қосымша білім беруді, балалардың бос уақытын ұйымдастыруды шоғарландыру;
* Мұғалім мамандығын әйгілеу, кәсіптік бейімделу;
* Конкурстың номинацияларында көрсетілмеген авторлармен негізделген және нақты орын алған проблемаларды шешу;
	1. Конкурсты өткізу үшін ұйымдастыру комитеті құрылады, олар өтінімдерді қабылдайды және номинациялар бойынша сараптама комиссиясының жұмысын ұйымдастырады. Ұйымдастыру комитетінің және сараптама комиссиясының құрамы Қарағанды қаласы білім бөлімінің бұйрығымен бекітіледі.
	2. Жобаларды бағалау сараптама комиссиясымен жүзеге асырылады және хаттамамен ресімделеді.
	3. Конкурсты өткізудің келесі кезеңдері белгіленеді:

***Бірінші кезең (конкурсқа қатысуға материалдарды қабылдау 2012 жылғы 10-20 мамыр аралығында)***

Конкурсқа қатысу үшін берілетін **өтінімде** келесі мәліметтер көрсетілуі қажет:

- номинацияның атауы;

- жобаның атауы;

- жобаның авторы (Аты-жөні, туған жылы, жұмыс/ оқу орны, телефоны)

**Жоба** (көлемі – 10 беттен көп емес, қаріп -TimesNewRoman, қаріптің көлемі – 14)

- жобының мақсаты және негізгі міндеттері;

- проблеманың қойылуы;

- проблеманы іске асыру жолдары;

- күтілетін нәтижелер;

- жобаны іске асырудың тиімділігін бағалау көрсеткіштері.

Өтінім және жоба ұйымдастыру комитетіне ұсынылады, қағаз және электронды тасымалдағыштарда ресімделеді.

***Екінші кезең (сырттай 2012 жылғы 20 мамыр мен 20 маусым аралығында)***

Конкурстың сырттай кезеңіне материалдарды сараптау кіреді. Кезеңнің басты міндеті – көпшілікке таныстыруға қатысу, БАҚ жариялау, ҚалББ сайтына орналастыру үшін жобаларды тандап алу.

**4.Конкурсқа ұсынылған жобаларды бағалау көрсеткіштері**

Конкурсқа ұсынылған жобаларды сараптамалық бағалау келесі көрсеткіштерге сәйкес жүзеге асырылады:

* өзектілік (жаңашыл өзгерістер қажеттілігінің талдамалық негіздеуі);
* жобаның тұтастығы (жобаның барлық тараулары келісіледі және қойылған мақсатты іске асыруға бағытталған);
* анықтамалық (мақсаттарды және нәтижелерді сипаттау, жобаның нәтижелілігін бағалау үшін көрсеткіштердің әзірленуі);
* жобының негізгі идеясын баяндау (жаңашылдықтың мәні, зерделеу тақырыбы болып табылатын мәселені көрсету);
* идеяларды іске асырудың шынайылығы (жобаны іске асыру үшін ұйымдастырылған, ғылыми-әдістемелік, қаржы, кадрлық жағдайлардың болуы немесе әзірленуі);
* қойылған проблемаларды тиімді шешу (жобаның мақсатына және міндеттеріне қол жеткізуге мүмкіндік беретін ресурстар мен қаражаттардың есебі және сипаты).
1. **Конкурсқа қатысушыларды марапаттау**

 Конкурс жеңімпаздары бағыттар бойынша Қарағанды қаласы білім бөлімінің алғыс хаттарымен марапатталады. Оларға «Қалалық жобалар конкурсының жеңімпазы» атағы беріледі.

 Жүлделі орындарға ие болмаған конкурс финалына қатысушылар білім бөлімінің алғыс хаттарымен марапатталады, оларға «Қалалық жобалар конкурсының финалисті» атағы беріледі.

Финалға өтпеген конкурсқа қатысушылар білім бөлімінің алғыс хаттарымен марапатталады.

 Конкурстың барысы мен қорытындысы бұқаралық ақпарат құралдарында жарияланады.